open-index/open-wikipedia-markdown huggingface dataset:
Մարի Պրևո

**Մարի Պրևո** (, ), իրական անունը՝ **Մերի Բիկֆորդ Դան** (), ամերիկացի դերասանուհի ։

## Կենսագրություն
ձախից|մինի|361x361փքս|Մարի Պրևոն իր կարիերայի սկզբում (1917 թիվ)
Մերի Բիկֆորդ դանը ծնվել է 1898 թվականի նոյեմբերի 8-ին Կանադայի Օնտարիո նահանգի Սարնիա քաղաքում։ Նրա կրտսեր քույրը՝ Պեգի Պրևոն (1904—1965), նույնպես դերասանուհի էր։ Ապագա դերասանուհու ընտանիքը ԱՄՆ էր գաղթել Կանադայից, սկզբում նրանք ապրում էին Դենվերում (Կոլորադո նահանգ), հետագայում տեղափոխվել են Լոս Անջելես (Կալիֆորնիա նահանգ)։ Քարտուղար աշխատելու ժամանակ դերասանական կարիերա սկսելու նպատակով մի քանի անգամ դիմել է հոլիվուդյան դերասանական գործակալությունների։

Ֆիլմում սկսել է նկարահանվել 1915 թվականից՝ ստանալով Մարի Պրևո կեղծանունը։ Աշխատանքի առաջին տարում նա նկարահանվել է երկու ֆիլմում՝ «Այդ դառը քաղցրավենիքները» և «Նրա հոր հետքերը»։ 1936 թվականը դարձել է նրա դերասանական կարիերայի վերջին տարին։ Այդ տարում նա նկարահանվել է մի շարք ֆիլմերում՝ «Տանգո», «Թռիչքի տասներեք ժամը», «Բենգալյան վագր», «Քեյն և Մեյբլ» և «Տասը շրջան մինչ ավարտ»։ Իր կարիերայի 21 տարիների ընթացքում Մարին խաղացել է 121 դեր։ Նա նկարահանվել է ինչպես համր, այնպես էլ ձայնային ֆիլմերում։

Ճանաչման գագաթնակետին Մարին ամուսնացել է երկու անգամ՝ 1918-1924 թվականներին՝ Սոնի Գերկի, իսկ 1924-1927 թվականներին՝ Քենեթ Հարլանի հետ։ Պրևոն երեխաներ չի ունեցել։

Մարին 1920-ական թվականների վերջերին իր անձնական խնդիրների (ամուսնալուծություն և ծնողների մահ) ազդեցության տակ սկսել է ալկոհոլ օգտագործել։ Որոշ ժամանակ, փորձելով դիմադրել մշտական դեպրեսիաներին, նա ամբողջությամբ տրվել է իր աշխատանքին, սակայն դա չի օգնել, և նա սկսել է ավելի շատ խմել։ 1934 թվականին Մարին վերջնականապես զրկվել է աշխատանքից, ինչն էլ հետագայում նրան հանգեցրել է սնանկացման։ Մահվան պահին Պրևոյի կարողությունը կազմում էր $300։

38-ամյա Մարին մահացել է 1937 թվականի հունվարի 21-ին սրտային անբավարարության պատճառով, որի պատճառ էին հանդիսացել տարիներով օգտագործված ալկոհոլային խմիչքները և թերսնուցումը։ Պրևոյի մարմինը հայտնաբերվել է մահից երկու օր անց, երբ հարևանուհիները նրա տնից շան հաչոցներ լսելով մտել են տուն։ Մտնելով սենյակ՝ նրանք տեսել են դեմքով դեպի ներքև մահճակալին պարկած Մարիին։ Նրա ոտքերին վերքեր են եղել։ Հետագայում պարզվել է, որ դրանց «հեղինակը» Մարիի շունն է՝ Մաքսը, որն այդպես փորձել է արթնացնել իր տիրոջը։

Մարին հուղարկավորվել է «Hollywood Forever» գերեզմանոցում։ Բոլոր ծախսերն իրականացրել է իր վաղեմի ծանոթ և նախկին կոլագա դերասանուհի Ջոան Քրոուֆորդը։ Հուղարկավորությանը մասնակցել են այնպսի հայտնիներ, ինչպիսիք են Քլարկ Գեյբլը, Ուոլես Բիրին, Բարբարա Սթենվիկը և ուրիշներ։

Կինոարդյունաբերությունում իր ավանդի համար Մարին արժանացել է Հոլիվուդյան փառքի ծառուղու 6207-րդ աստղին։

## Ֆիլմագրություն
մինի|312x312փքս|Մարի Պրևոն 1924 թվականին

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Անձինք այբբենական կարգով
Կատեգորիա:Բեմական կեղծանուններ
Կատեգորիա:Դերասանուհիներ այբբենական կարգով
Կատեգորիա:Կանադացի կինոդերասանուհիներ
Կատեգորիա:Հոլիվուդյան փառքի ծառուղի
Կատեգորիա:Կանադացի դերասանուհիներ
Կատեգորիա:Սրտամկանի ինֆարկտից մահացածներ
Ավթանդիլ Գարցկիա

**Ավթանդիլ Գարցկիա** (,), աբխազ հասարակական, քաղաքական և ռազմական առաջնորդ, Աբխազիայի հերոս, Աբխազիայի  զբոսաշրջության և առողջարանների առաջին նախարար։

## Կենսագրություն
Ծնվել է 1959 թվականի մայիսի 24-ին Գուդաութաում։ Սերում է Գարցկիայի աբխազական տոհմից, որը պատկանում էր բարձրագույն ազնվականությանը։

1975 թվականին Գուդաութաում ավարտել է 4-րդ միջնակարգ դպրոցը։ Նա զբաղվել է վոլեյբոլով, Աբխազիայի և Վրաստանի չեմպիոն է։ Դպրոցն ավարտելուց հետո ընդունվել է Կալինինգրադի պետական համալսարանի (KSU) ճարտարագիտական և տնտեսագիտական ֆակուլտետում, որն ավարտել է 1980 թվականին։ Նույն թվականին զորակոչվել է ԽՍՀՄ Զինված ուժերի շարքեր։ Զինվորական ծառայությունը անցել է Բալթիկ նավատորմի ծովային հետևակում։

Նա աշխատել է Կոմերիտմիության գործկոմում, 1983-1986 թվականներին՝ Գուդաութայի շրջանային գործկոմի կազմակերպչական բաժնի հրահանգիչ։ 1986 թվականից մինչև Աբխազիայում Վրաց-աբխազական պատերազմի (1992-1993) գործողությունների բռնկումը նա աշխատել է որպես Գուդաութայի մարզային գործադիր կոմիտեի ֆիզկուլտուրայի և սպորտի հանձնաժողովի նախագահ։

### Աբխազիայի ժողովրդի հայրենական պատերազմ (1992-1993)
Աբխազիայի պատերազմի ժամանակ Աբխազիայի զինված ուժերի 1-ին գումարտակի «Էվկալիպտ» 2-րդ բրիգադի հրամանատարի տեղակալ էր, վիրավորվել է Սուխումիի առաջին հարձակման ժամանակ։ 
Հայրենիքին մատուցած ծառայությունների համար պարգևատրվել է մեդալներով և պարգևներով, այդ թվում՝ Աբխազիայի հերոսի՝ Աբխազիայի տարբերակման բարձրագույն աստիճանի մեդալով։

### Հետպատերազմյան կյանք
1993-1994 թվականներին նա զբաղեցրել է Գուդաութի շրջանի վարչակազմի սեփականաշնորհման բաժնի ղեկավարի, այնուհետև մինչ 1995 թվականը՝ շրջանի հարկային ծառայության պետի պաշտոնը։ Ապա մինչև 1996 թվականը ծառայել է որպես շրջվարչակազմի ֆինանսական վարչության պետ.

2005 թվականին նա դարձել է «Աբխազիայի ժողովրդական միասնության ֆորում»-ի (FNU) համանախագահ։ 2006-2014 թվականներին զբաղեցրել է Սոչիի տրանսպորտային ընկերության ավագ մենեջերի պաշտոնը։

Աբխազիայում քաղաքական ճգնաժամի ժամանակ նա անցել է ընդդիմության կողմը, ժողովրդական վստահության ժամանակավոր խորհրդի անդամ էր։ 2014 թվականի հունիսի 9-ից հոկտեմբերի 28-ը Աբխազիայի Անվտանգության խորհրդի քարտուղարի պաշտոնակատար էր։ 2015 թվականի մարտի 13-ին նշանակվել է Աբխազիայի նորաստեղծ առողջարանների և զբոսաշրջության նախարարության նախարար։

## Գրական գործունեություն
Աբխազական հակամարտության առօրյա կյանքի մասին բազմաթիվ պատմությունների հեղինակ է։ «Մենք Գումիստայի կողմից ենք» գիրքը, որը պատմում է Սուխումիի առաջին անհաջող հարձակման դեպքերի մասին, դրական արձագանքներ է ստացել ընթերցողների կողմից։ «Նա, ով ծածկում էր» պատմվածքն ընդգրկված էր 2014 թվականին թողարկված համանուն հավաքածուի մեջ։

## Պարգևներ
* Աբխազիայի հերոս
* Լեոնի շքանշան

## Ծանոթագրություններ

Կատեգորիա:Վրաց-աբխազական պատերազմի մասնակիցներ
Կատեգորիա:Աբխազիայի հերոսներ
Չժան Ժույֆան

**Չժան Ժույֆան** (, ), չինացի կինոդերասանուհի։ Անցած դարաշրջանի Չինաստանի չորս հայտնի կինոդերասանուհիներից մեկը։

## Կենսագրություն
Չժան Ժույֆանը ծնվել է 1918 թվականի հունիսի 15-ին՝ Չինաստանի Բաոդին քաղաքում։ Հայրը  բաոդինյան ակադեմիայի ցամաքային բանակի հրահանգիչ էր։ 1924 թվականին նա սկսել է աշխատել Սուն Յաթսենի հեղափոխական կառավարությունում։ Մայրը Պեկինի Բեկոնի անվան կանանց ուսումնարանի շրջանավարտ է։

Չժան Ռուիֆանգը երազում էր նկարիչ դառնալ, ուստի 18 տարեկան հասակում ընդունվեց Պեկինի արվեստի պետական դպրոցի եվրոպական նկարչության բաժին։ Այդ ժամանակ Չինաստանում լարված իրավիճակ ստեղծվեց, որը կապված էր ճապոնական ագրեսիայի հետ։ Դա շատ էր խանգարում չինացի ուսանողներին սովորել։ Չժանգ Ռուիֆանգը թողնում է դպրոցը և դառնում ակտիվ հակաճապոնական ցույցերի մասնակից։

1937 թվականի հուլիսի 7-ին ճապոնական զորքերը գրոհեցին Չինական կայազորը Լուգուցյաո կամրջի մոտ և շուտով գրավեցին Պեկինը։ Նույն թվականի օգոստոսի 8-ին Չժանգ Ռուիֆանգը հեռանում է Պեկինից։

1938 թվականին նա ծանոթանում է գեներալ Չժան Ցիչչժունի հետ, որը նրան թույլ է տալիս 33-րդ բանակի բանակային թատրոնում ելույթ ունենալ  «դեն նետիր քո ճիպոտը» ներկայացման մեջ։ 1938 թվականի աշնանը նա տեղափոխվում է Չունցին, որտեղ ակտիվորեն մասնակցում է Նուխոուի «Սարսափելի ճիչ» թատերախմբում։ Նա այդ թատերախմբում շատ հրաշալի դերեր է խաղացել։

1946-ին Չինաստանում թողարկվեց «Սոնգուաջիանգ գետի վրա» ֆիլմը, որում նա խաղում էր գլխավոր դերը։ Ֆիլմը պատմում էր ճապոնական զավթիչների դեմ չին ժողովրդի պայքարի մասին։  Երգը, որը հնչել է այս ֆիլմում, անմիջապես հայտնի է դառնում ամբողջ երկրում։ Չժան Ժույֆանը հայտնվում է հանդիսատեսի ուշադրության կենտրոնում։

1960-ականներին դերասանուհին հայտնիություն ձեռք բերեց շնորհիվ համանուն ֆիլմում Լի Շուանգշուանգի կերպարի, որի համար ստացել է «Հարյուր ծաղիկ» կինոմրցանակ։ Նկարահանվել Է Պեկինի և Շանհայի կինոստուդիաներում։

Մյուս ուշագրավ աշխատանքներից են «Մայր», «Ընտանիք», «Արշավներ դեպի հարավ, Պատերազմ հյուսիսում» («Քաղաքացիական պատերազմ»), «Ոչ թե սխալ» ֆիլմերում։ Իր վերջին դերը նա խաղացել է «աղբյուրը հոսում է» ֆիլմում (1982)։

Չժան Ժույֆանը մահացել է 95 տարեկան հասակում, Շանհայի Հուադուն հիվանդանոցում։

## Մրցանակներ
«Հարյուր ծաղիկ» մրցանակ՝ լավագույն դերասանուհի անվանակարգում (1963)։

## Ծանոթագրություններ

## Արտաքին հղումներ
* 

Կատեգորիա:Հունիսի 15 ծնունդներ
Կատեգորիա:1918 ծնունդներ
Կատեգորիա:Հունիսի 28 մահեր
Կատեգորիա:2012 մահեր
Կատեգորիա:Անձինք այբբենական կարգով
Կատեգորիա:Դերասանուհիներ այբբենական կարգով
Կատեգորիա:Չինացի դերասանուհիներ
Կատեգորիա:Չինացի կինոդերասաններ
Մարկ Աարոնսոն

**Մարկ Աարոնսոն** (, ), ամերիկացի աստղագետ, ծնունդով Լոս Անջելեսից։

## Կրթություն և գործունեություն
Աարոնսոնը սովորել է Կալիֆոռնիայի տեխնոլոգիական ինստիտուտում, որտեղ էլ 1972 թվականին ստացել է գիտությունների բակալավրի աստիճան։ 1977 թվականին նա ինֆրակարմիր տիրույթում գտնվող գալակտիկաների բացվածքային ֆոտոմետրիայի վերաբերյալ դիսերտացիայի համար Հարվարդի համալսարանում ստացել է փիլիսոփայության դոկտորի աստիճան, դրանից հետո Արիզոնայի համալսարանում դարձել է հետդոկտորատ «Ստյուարդյան աստղադիտարանում (Steward Observatory)», իսկ 1988 թվականին՝ էքստրաօրդինար աստղագիտության պրոֆեսոր։ 1981 թվականին Աարոնսոնը և Ջերեմի Մոուլդը հաղթել են Ժորժա վան Բիսբրուկի մրցանակը։ Երեք տարի անց՝ 1984 թվականին, նա նաև  ամերիկյան աստղագիտական խորհուրդի կողմից արժանացել է «Նյուտոն Լեյսի Փիրսի աստղագիտության մրցանակի», իսկ 1983 թվականին Հարվարդի համալսարանի կողմից՝ «Բարտ Յան Բոկա» մրցանակին։

Նրա աշխատանքը կենտրոնացված էր երեք բնագավառում․ Թալլի Ֆիշերի կախվածության միջոցով Հաբլի հաստատունի (H0) որոշում, ածխածնային աստղերի հետազոտություն և գաճաճ գնդաձև գալակտիկայում դրանց արագությունների որոշում։

Աարոնսոնը առաջին աստղագետներից էր, որը զբաղվում էր ջերմագրության միջոցով նյութերի արտացոլմամբ։ Նա «նկարահանել» է գալակտիկաների շուրջ անհայտ նյութի ինֆրակարմիր արտացոլանքը։

## Վախճան
Աարոնսոնը մահացել է  1987 թվականի ապրիլի 30-ին  Կիթ Պիկի ազգային աստղադիտարանի չորրորդ «Nicholas U. Mayall» աստղադիտակի գմբեթում տեղի ունեցած դժբախտ պատահարի հետևանքով։ Աարոնսոնը ճզմվել է՝ մնալով դեպի ամբիոն տանող դիտահորի տակ։ Դիտահորի անջատիչը ավտոմատ կերպով անջատել է գմբեթի շրջադարձի շարժիչը, սակայն, այնուամենայնիվ, դիատահորը շարունակել է մի քանի վայրկյան շարունակել է շարժվել։ Միջադեպից հետո շենքի նախագծում այդ սխալը շտկվել է, իսկ Աարոնսոն իր մահվան համար ստացել է Դարվինի մրցանակ։

Մարկ Աարոնսոնի պատվին անվանակոչվել է աստղակերպ՝ «3277 Aaronson»։

## Ծանոթագրություններ

Կատեգորիա:20-րդ դարի աստղագետներ
Կատեգորիա:Ամերիկացի աստղագետներ
Կատեգորիա:Ամերիկացի գիտնականներ
Կատեգորիա:Գիտնականներ այբբենական կարգով
Նյուտոն Լեյսի Փիրսի աստղագիտության մրցանակ

**Նյուտոն Լեյսի Փիրսի աստղագիտության մրցանակ** (), Ամերիկյան աստղագիտական խորհրդի մրցանակ։ Ամեն տարի տրվում է երիտասարդ (մինչև 36 տարեկան) աստղագետներին՝ հետազոտական աստղագիտության բնագավառում ակնառու նվաճումների համար։

## Նյուտոն Լեյսի Փիրսի դափնեկիրներ

* 1974՝ Էդվին Քելոգ
* 1975՝ Էրիկ Բեկլին
* 1976՝ Ջեյմս Ռոգեր Էնջել
* 1977՝ Դոնալդ Հոլ
* 1978՝ Ջեյմս Մորան
* 1979՝ Դ․ Հարփներ
* 1980՝ Ջեք Բոլդուին
* 1981՝ Բրյուս Մարգոն
* 1982՝ Մարկ Դևիս
* 1983՝ Ալան Դրեսլեր
* 1984՝ Մարկ Աարոնսոն, Ջերեմի Մոուլդ
* 1985՝ Ռիչարդ Քրոն
* 1986՝ Ռեյնհարդ Գենցել
* 1987՝ Դոնալդ Ուինգեթ
* 1988՝ Սալի Բալյունաս
* 1989՝ Հարիեթ Դիներսթեյն
* 1990՝ Քրիսթեն Սելգրեն
* 1991՝ Քենեթ Լիբրեխտ
* 1992՝ Ալեքսեյ Ֆիլիպենկո
* 1993՝ Էրլին Քրոթս
* 
* 1995՝ Էնդրյու Մակ-Ուիլյամ
* 1996՝ Մայքլ Սթրաուս
* 1997՝ Ալիսա Գուդման
* 1998՝ Անդրեա Գեզ
* 1999՝ Դենիս Զարինցկի
* 2000՝ Քիրփալ Նանդրա
* 2001՝ Քենեթ Սեմբաչ
* 2002՝ Էմի Բերջեր
* 2003՝ Ֆան Սյաոհի
* 2004՝ Նիլ Բրանթ
* 2005՝ Էնդրյու Բլեյն
* 2006՝ Բրայան Ջենսլեր
* 
* 2008՝ Լիզա Քյուլի
* 2009՝ Ջոշուա Բլում
* 2010՝ Տոմազո Տրյո
* 2011՝ Գասպար Բակոս
* 2012՝ Ջոն Ջոնսոն
* 2013՝ Ջեսոն Քեյլրեյ
* 2014՝ Նադեժդա Լեոնիդի Զակամսկայա
* 2015՝ Հիզեր Ա. Քնութսոն
* 2016՝ Կարին Օյբերգ
* 2017՝ Էվան Քիրբի
* 2018՝ Քեթլին Քեսի

## Ծանոթագրություններ

## Արտաքին հղումներ
* Newton Lacy Pierce prize 

Կատեգորիա:ԱՄՆ-ի մրցանակներ
Կատեգորիա:Գիտական մրցանակներ
Կատեգորիա:Պարգևներ այբբենական կարգով
Բիրագո Դիոպ

**Բիրագո Դիոպ** (), սենեգալցի բանաստեղծ, գրող և աֆրիկյան ժողովրդական հեքիաթների բանահավաք։

Դեռ կենդանության օրոք կոչվել է Աֆրիկայի ամենահայտնի ֆրանսախոս գրողներից մեկը և նեգրիտյուդ գրական շարժման առաջատար գրող։

## Կենսագրություն
Ծնվել է Օուակամ քաղաքում, դաստիարակվել և մեծացրել է նրան մայրը, մանկուց սիրել է աֆրիկյան ժողովրդական հեքիաթներ։ 1920 թվականին ստացել է կրթաթոշակ Սեն Լուի ֆրանսախոս քոլեջում սովորելու համար, որն այն ժամանակ Սենեգալի ֆրանսիական գաղութի վարչական կենտրոնն էր։ Այդտեղ տարվել է ֆրանսիական գրականությամբ և սկսել է գրել սեփական բանաստեղծությունները։ Սակայն նա ի սկզբանե ընտրել է բժշկի կարիերան։ 1920-ականների վերջին որոշ ժամանակ հոսպիտալում աշխատել է որպես բժշկի օգնական, իսկ հետո ընդունվել է Ֆրանսիայի Թուլուզի համալսարան, որտեղ սկսել է սովորել անասնաբույժի մասնագիտությունը։

Համալսարանում նա հանդիպել է Աֆրիկայի և Արևմտյան Հնդկաստանի ֆրանսիական գաղութների մի շարք այլ սևամորթ ուսանողների հետ, մասնավորապես՝ Լեոպոլդ Սենգորի, որի հետ 1930-ականների սկզբին ակտիվորեն մասնակցել է «նեգրիտյուդ» գրական շարժմանը։ Համալսարանն ավարտելուց հետո աշխատել է որպես անասնաբույժ Արևմտյան Աֆրիկայի տարբեր ֆրանսիական գաղութներում, զուգահեռաբար զբաղվելով տեղի բնակչության շրջանում ժողովրդական հեքիաթների ակտիվ հավաքագրմամբ։ Նրա հավաքած հեքիաթների առաջին հրատարակությունը լույս է տեսել 1934 թվականին։

1940 թվականին Երկրորդ համաշխարհային պատերազմի ժամանակ նա ստիպված է եղել երկու տարով տեղափոխվել Ֆրանսիա, բայց հետո վերադարձել է Աֆրիկա։ 1960 թվականից մինչև 1964 թվականը եղել է Թունիսում անկախ Սենեգալի առաջին դեսպանը՝ ընդմիջելով հեքիաթների հավաքագրումը մինչև 1970-ականների կեսերը։

Մահացել է 83 տարեկանում։ Առավել հայտնի է ժողովրդական հեքիաթներով, սակայն նրա գրական ժառանգությունը ներառում է նաև 1925-ի և1960 թվականների միջև գրված լիրիկական պոեզիայի մի քանի ժողովածուներ, ինքնակենսագրություն և աֆրիկյան բանահյուսության մասին մի շարք հոդվածներ։ Աֆրիկյան հեքիաթների ժողովածուների վերահրատարակման համար, որոնք սկզբնապես թողարկվել են 1947 և 1958 թվականներին, պարգևատրվել է *Grand prix littéraire d ' Afrique noire* գրական մրցանակով։

## Ծանոթագրություններ

## Արտաքին հղումներ
* Статья в Encyclopedia Britannica 

Կատեգորիա:Պատվո լեգեոնի շքանշանի սպաներ
Կատեգորիա:Սենեգալի քաղաքական գործիչներ
Կատեգորիա:Սենեգալցի բանաստեղծներ
Կատեգորիա:Սենեգալցի գրողներ
Կատեգորիա:Ֆրանսալեզու գրողներ
Էրիկ Ջոնսոն

**Էրիկ Ջոնսոն** (; ), կանադացի դերասան։

## Կարիերա
Էրիկը ծնվել է 1979 թվականի օգոստոսի 7-ին Կանադայի Ալբերտ նահանգի Էդմոնտոն քաղաքում։Էրիկը սկսել է իր դերասանկան կարիերան 9 տարեկան հասակում, երբ նրա ծնողները գրանցում են տղային Էդմոնտոն քաղաքի «Stage Polaris» թատերական ստուդիայում։

1994 թվականին Ջոնսոնը մարմնավորել է Բրեդ Փիթի հերոսին «Աշնան լեգենդներ» ֆիլմում։ 2000 թվականին Էրիկը ստացել է «Արհամարհանք» կանադական ֆիլմում գլխավոր հերոսի դեր, հավաքելով բազմաթիվ մրցանակներ։ 2001 թվականին Էրիկը հայտնվել է «Սմոլվիլի գաղտնքիները» հայտնի սերիալի հիմնական կազմում, որտեղ նրան բաժին է հասել Ուիթնի Ֆորդմանի, ֆուտբոիստի և Քլարկ Կենտի դերը։

2007 թվականին Ջոնսոնը խաղացել է «Ֆլեշ Գորդոն» հեռուստասերիալում գլխավոր դեր, որը թողարկվել է 2007 թվականի օգոստոսին «Sci Fi» ալիքով։ 2008 թվականին, առաջին եթերրաշրջանից հետո հեռուստահաղորդումը փակեցին։

2010 թվականի նոյեմբերի 27-ին թողարկվել է «Hallmark» ստոիդիայի «Միսս հրաշքը Մանհեթենում» ֆիլմը, որտեղ Էրիկը խաղացել է գլխավոր դերում։

2010 թվականին Էրիկ Ջանսոնը խաղացել է Լյուկ Կալահանի դետեկտիվ կանադացի ոստիկանական դրամա ֆիլմում՝ «Նորակոչիկները», իսկ 2011 թվականին «Fox» ստուդիայի «Ալկատրաս» հեռուստասերիալում խաղացել է Քել Սվինի դերով, որպես բանկերի կողոպտիչ։

2013 թվականին Էրիկին հրավիրել են «Cinemax» ստուդիայի «Նիկերբոկերի հիվանդանոց» բժշկական դրամայի հիմնական կազմի մեջ երիտասարդ տաղանդավոր բժիշկ Էվերեթ Գելինջերի դերի և Կլայվ Օուենի կերպարի հովանավորության համար։ Սերիալի գործադիր պրոդյուսերը հայտնի կինոռեժիսոր Սթիվեն Սոդերբերգ է։

## Անձնական կյանք
2004 թվականին Էրիկ ամուսնացել է սցենարիստ և պրոդյուսեր Ադրիա Բադի հետ, В 2004 году Эрик женился на сценаристке и продюсере Адриа Бадд, որի հետ ծանոթացել է «Սմոլվիլի գաղտնիքները» սերիալի նկարահանումների ժամանակ, երբ նա Անետ Օտուլի անձնական օգնականն է եղել։ Ամուսինները 2007 թվականին ունեցել են դստեր՝ Քեալու Պրաորե։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:Ապրող անձինք
Կատեգորիա:Կանադացի դերասաններ
Կատեգորիա:Անձինք այբբենական կարգով
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Կանադացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:21-րդ դարի դերասաններ
Կատեգորիա:Կանադացի կինոդերասաններ
Ալֆորվիլլում Հայոց ցեղասպանության հուշարձանի ռմբակոծումներ

**Ալֆորվիլլում Հայոց ցեղասպանության հուշարձանի ռմբակոծումը** կատարվել է մի խումբ վարձու մարդասպանների կողմից՝ «Գորշ գայլեր» կամզակերպության անդամ Աբդուլահ Չաթլիի գլխավորությամբ և վճարվել է Թուրքական ազգային հետախուզական կազմակերպության կողմից։ Այն տեղի է ունեցել 1984 թվականի մայիսի 3-ին Ֆրանսիայի Իլ դը Ֆրանս երկրամասի Վալ դը Մարն դեպարտամենտի Ալֆորվիլլ հայաբնակ քաղաքում։

Հարձակման նպատակն է եղել Հայոց ցեղասպանության զոհերի հիշատակին նվիրված հուշարձանը Էթյեն Դոլե փողոցում, որը բացվել էր 1984 թվականի ապրիլի 24-ին՝ Հայոց ցեղասպանության 69-րդ տարելիցին։ Թուրքական մամուլը դատապարտել է այս հուշարձանը որպես «ատելության հուշարձան»։ 1984 թվականի մայիսի 3-ին՝ բացումից մոտ մեկ շաբաթ անց, հուշարձանի տարածքում երեք ռումբ է պայթել, ինչի հետևանքով 13 մարդ վիրավորվել է, ընդ որում նրանցից երկուսը լուրջ վնասվածքներ են ստացել։ Պայթյունների հետևանքով խաչքարից պատրաստված հուշարձանը խիստ վնասվել է։ Այն ժամանակ Ալֆորվիլլի քաղաքապետ Ջոզեֆ Ֆրանչեսկին, որը նաև հասարակական անվտանգության հարցերով պետական քարտուղարն էր, դատապարտեց այդ հարձակումը։ Ժան Փոփերենը, որը Ֆրանսիայի սոցիալիստական կուսակցության ազգային քարտուղարն էր, նույնպես դատապարտել է հարձակումը և իր համերաշխությունն է հայտնել ֆրանսահայերին։

Հարձակումից անմիջապես հետո հետաքննություն է սկսվել։ Ավելի ուշ թերթերից մեկը հայտնել է, որ հարձակումը կատարվել է Թուրքական ազգային հետախուզական կազմակերպության կամ MİT-ի կողմից։ Հուշարձանի ռմբակոծումը տեղի է ունեցել մի քանի ռմբակոծություններից հետո, որոնք տեղի են ունեցել ամբողջ Ֆրանսիայի որոշ հայկական հաստատությունների և հուշարձանների տարածքներում։ 1983 թվականին ռմբակոծվել էր նաև Ալֆորվիլլի հայկական մշակութային կենտրոնը։

Երկրորդ հարձակումը տեղի է ունեցել 2002 թվականի ապրիլի 13-ի երեկոյան։ Երեք անհայտ անձինք հուշարձանի վրա երեք մոլոտովի կոկտեյլ են նետել՝ պատճառելով լուրջ վնաս։ Հարձակումը տեղի է ունեցել Հայոց ցեղասպանության 87-րդ տարելիցի օրերին։ Ալֆորվիլլի տեղական ոստիկանությունը հետաքննություն է սկսել, սակայն հարձակվողների ինքնությունն այդպես էլ չի հաջողվել բացահայտել։

## Տես նաև
*Հակահայկականություն

## Ծանոթագրություններ

Կատեգորիա:Հայ-թուրքական հարաբերություններ
Կատեգորիա:Հայ-ֆրանսիական հարաբերություններ
Կատեգորիա:Հայոց ցեղասպանության հուշարձաններ
Բոբի Լոնգ

**Ռոբերտ Ջոզեֆ Լոնգ**,  առավել հայտնի որպես **Բոբի Ջո Լոնգ** (, ), ամերիկացի սերիական մարդասպան ու բռնաբարող։ 1984 թվականին Լոնգը մի շարք դաժան հանցագործություններ է կատարել Ֆլորիդայում։ Նա մահապատժի է ենթարկվել 2019 թվականին՝ սպասելով իր մահապատժին 34 տարի։

## Կենսագրություն
Լոնգը ծնվել է 1953 թվականի հոկտեմբերի 14-ին Քենովայում (Արևմտյան Վիրջինիա)։ Մանուկ հասակում գլխի մի քանի ծանր վնասվածքներ է ստացել։ Լոնգի ընտանիքը անբարեհաջող էր, նրա մայրը անկանոն սեռական կյանք էր վարում։ Մեծանալով՝  Լոնգը 1974 թվականին ամուսնացել է իր դպրոցական ընկերուհու հետ, որը երկու երեխա է ունեցել։ Լոնգը շատ ուժեղ հակում ուներ սեքսի նկատմամբ։  Նա կնոջ հետ սեքսով զբաղվել է օրական 3 անգամ, բացի այդ նա օրական 5 անգամ ձեռնաշարժությամբ է զբաղվել։ Լոնգը բաժանվել է կնոջից 1980 թվականին։

Լոնգի վարքագիծը փոխվել է դեպի վատն այն բանից հետո, երբ մոտոցիկլետի վթարի հետևանքով գլխի գանգուղեղային մեծ վնասվածք է ստացել։ Դեռ հիվանդանոցում բուժման ժամանակ նա սկսել է երևակայել կանանց նկատմամբ բռնություններ կատարելու մասին։ Դուրս գրվելուց հետո նա ագրեսիվ է դարձել, առանց պատճառի դաժանություն է դրսևորել, դեպրեսիայի մեջ է ընկել և կորցրել է իրեն բնորոշ հումորի զգացումը։ 1980-1983 թվականներին Լոնգը մոտ 50 բռնաբարություն է կատարել։ Իր առաջին սպանությունը նա կատարել է 1983 թվականին։ Նրա հոգեկան վիճակը վատացել է, նա սկսել է անընդհատ բռնաբարել և սպանել կանանց։

Լոնգը ձերբակալվել է 1984 թվականի նոյեմբերի 16-ին։ Դատապարտվել է մահապատժի։

2019 թվականի մայիսի 23-ին Լոնգը մահապատժի է ենթարկվել։ Այդ օրը նա կերել է իր վերջին հացկերույթը տեղական ժամանակով առավոտյան ժամը 9։30-ին, նա խնդրել է ռոստբիֆ, բեկոն, ֆրի և սոդա։ Նա մահացած է հայտարարվել ժամը 18:55-ին: Մահապատժից առաջ Լոնգը ոչինչ չի ասել։

## Ծանոթագրություններ

## Արտաքին հղումներ
* Serial Killers - Robert Joe Long 
* Bobby Joe Long — Bio 

Կատեգորիա:20-րդ դարի ամերիկացի հանցագործներ
Կատեգորիա:Ամերիկացի սերիական մարդասպաններ
Կատեգորիա:Մահապատժի ենթարկված անձինք
Ալեքսեյ Պոչտեննի

**Ալեքսեյ Պոչտեննի** (, ), ռուս և խորհրդային գեղանկարիչ և գծանկարիչ, Լենինգրադի նկարիչների միության հիմնադիր անդամ, բնանկարային գեղանկարչության լենինգրադյան դպրոցի ներկայացուցիչ։

## Կենսագրություն
Ալեքսեյ Պոչտեննին ծնվել է 1895 թվականին, Խարկովում` կոշկակարի ընտանիքում։ Ռեալական դպրոցում սովորելիս նա հաճախել է Սանկտ Պետերբուրգի գեղարվեստի ակադեմիայի շրջանավարտ Ե. Ագաֆոնովի մասնավոր գեղարվեստական ստուդիա։ Եղել է Առաջին համաշխարհային պատերազմի մասնակից, ծառայել է հրետանիում. Իր խիզախության համար պարգևատրվել է Գեորգիևյան խաչ շքանշանի բոլոր չորս աստիճաններով։ 1922 թվականին մեկնել է Պետրոգրադ և ընդունվել է Վխուտեմաս։ Գեղանկարչություն է պարապել Ալեքսեյ Կարևի արվեստանոցում։ 1926 թվականին ավարտել է ինստիտուտը, ներկայացրել է իր դիպոմային աշխատանքը` «Լվացարարուհին» նկարը և «1925 թվական. Բողոք Բոգինսկու սպանության դեմ» էսքիզը։

1928-1932 թվականներին եղել է «Նկարիչների շրջան» միության ցուցադրվող անդամ։ Նկարել է բնանկարներ, նատյուրմորտներ, ժանրային և պատմահեղափոխական կոմպոզիցիաներ, զբաղվել է հաստոցային և մոնումենտալ գեղանկարչությամբ, գրաֆիկայի, ձևավորման աշխատանքներով և ինտերիերի նախագծմամբ։ 1932 թվականին նա դարձել է Լենինգրադի խորհրդային նկարիչների միության հիմնադիր անդամներից մեկը։ 1930-ականների վերջին Լենինգրադի կապի աշխատողների մշակույթի պալատի գլխավոր հանդիսասրահի համար նա հեղափոխական-պատմական թեմայով չորս պաննո է ստեղծել։ Դրանք են «1905 թվական. Արյունոտ կիրակի», «Լենինի ելույթը զրահապատ մեքենայից Ֆինլանդիայի կայարանում», «Սմոլնի. Հոկտեմբերյան խարույկներ», «Ձմռան փոթորիկ» աշխատանքները։

Հայրենական մեծ պատերազմի սկսվեուց հետո Ա. Պոչտեննին մնացել է Լենինգրադում։ Փետրվարի սկզբին նրան Լենինգրադից դուրս են բերել ծայրահեղ ծանր վիճակում։ Նա մահացել է 1942 թվականի փետրվարի 23-ին։

Ա. Պոչտեննու ստեղծագործությունները պահվում են Ռուսական պետական թանգարանում, Ռուսաստանի և այլ երկրների թանգարաններում ու մասնավոր հավաքածուներում։

## Ծանոթագրություններ

## Աղբյուրներ
* *Подвиг века (1941—1945). Составитель Н. Паперная*. Л., 1969. С. 376.
* *Связь времён. 1932—1997. Художники — члены Санкт — Петербургского Союза художников России. Каталог выставки*. — Санкт — Петербург: ЦВЗ «Манеж», 1997. — с.296.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — с.1381, 405. ISBN 5-901724-21-6, ISBN 978-5-901724-21-7.
* *Объединение «Круг художников». 1926—1932//Сост. О. Шихирева. Каталог.* ГРМ. СПб, 2007. С. 179.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт Петербург: «Первоцвет», 2007. — с.27.
* *Страницы памяти. Справочно-мемориальный сборник. Художники Ленинградского Союза советских художников, погибшие в годы Великой Отечественной войны и в блокаду Ленинграда*. СПб, 2010. С. 199—201.

Կատեգորիա:Ռուս նկարիչներ
Կատեգորիա:Սանկտ Պետերբուրգի նկարիչների միության անդամներ
Կատեգորիա:Խորհրդային նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Ռուս բնանկարիչներ
Ֆուտբոլի Բելառուսի Սուպերգավաթ 2012

**Ֆուտբոլի Բելառուսի Սուպերգավաթ 2012**, ֆուտբոլի Բելառուսի Սուպերգավաթի 3-րդ խաղարկումն է, որն անցկացվել է 2012 թ. մարտի 6-ին Մինսկ քաղաքի «Ֆուտբոլային մանեժ» մարզադաշտում։ Եզրափակիչ խաղում միմյանց դեմ մրցում էին 2010/11 մրցաշրջանի հաղթող «ԲԱՏԷ» և 2010/11 մրցաշրջանի գավաթակիր «Գոմել» ակումբները։ «Գոմել» ակումբը 2:0 հաշվով հաղթանակից հետո առաջին անգամ իր պատմության մեջ նվաճում է Սուպերգավաթը։ Դուբլի հեղինակ է դառնում Վյաչեսլավ Գլեբը։

## Խաղ
 

## Խաղի վիճակագրություն

## Արտաքին հղումներ
* Футбол. Суперкубок Беларуси. БАТЭ — «Гомель». Полное собрание сочинений

Կատեգորիա:2012 ֆուտբոլում
Կատեգորիա:Ֆուտբոլի ազգային սուպերգավաթներ
Հավասարաչափ աղմուկ

thumb|343x343px|Հավասարաչափ աղմուկի տարածումը
**Հավասարաչափ աղմուկ**, սպիտակ աղմուկ, որի յուրաքանչյուր արժեքի հավանականությունը նույնն է տվյալ էներգիաների ձայնածավալում, այսինքն U(t)-ն անվերջ հավասարաչափ տարածվում է։ Հավասարաչափ աղմուկը չի հանդիպում առօրյայում, սակայն օգտագործվում է որպես խոչընդոտների ազդեցության պարզեցված տարբերակ։ Դրա վերլուծությունն զգալիորեն ավելի հեշտ է, քան այլ տեսակներինը, ինչը թույլ է տալիս արագացնել մոտավոր հաշվարկները։

## Նկարագրություն
left|thumb|269x269px|Սպիտակ աղմուկի գրաֆիկ
Հավասարաչափ աղմուկի կոռելյացիայի շառավիղը շատ ավելի փոքր է աղմուկի աղբյուրի բոլոր բնորոշ ժամանակային պարամետրերից՝ տևողություն, տատանումների պարբերություն և այլն։

Հավասարաչափ աղմուկի տատանման լայնույթի սպեկտրները ունեն հորիզոնական ուղիղ ձև՝ մշտական մակարդակից աննշան պատահական շեղումներով։

Հավասարաչափ աղմուկի մոդելը օգտագործվում է այն պրոցեսներում, ինչպիսիք են ջոնսոնական աղմուկը (ջերմային) կամ կոտորակային աղմուկը։ Որպես հավասարաչափ աղմուկ կարելի է նկարագրել պատահական չափման սխալները, որոնք առաջացել են կոնկրետ աղբյուրից։ Լսելի հաճախությունների տիրույթում հավասարաչափ աղմուկի օրինակ է ջրվեժի աղմուկը։

## Ծանոթագրություններ

## Արտաքին հղումներ
# http://www.kit-e.ru/articles/circuit/2007_11_146.php
# https://habrahabr.ru/post/191438/

Կատեգորիա:Ալիքային ֆիզիկա
Կատեգորիա:Ակուստիկա
Կատեգորիա:Հավանականության տեսության և վիճակագրության հոդվածներ
Կատեգորիա:Հավանականությունների տեսություն
Կատեգորիա:Ձայն
Կատեգորիա:Ֆիզիկա
Կոնգոյական աղավնի

**Կոնգոյական աղավնի** () աղավնիների ընտանիքին պատկանող թռչուն, որն ապրում է Աֆրիկայում  Սահարայից հարավ։

Մարմնի երկարությունը մոտ 36 սմ է։ Մեջքը մոխրագույն է, թևերն ու պոչը մուգ մոխրագույն են։ Կոնգոյական աղավնու կտուցն ու աչքերը վառ կարմիր են։

Այս տեսակն ապրում է ցածրադիր և լեռնային անտառներում՝ ծովի մակարդակից 1600 մետր բարձրության վրա։ Սնվում է հիմնականում բույսերի պտուղներով և տերմիտներով։

Թռիչքի ընթացքում արու թռչունների թևերը բարձր ձայն են արձակում։ Բազմացման սեզոնը տատանվում է ըստ տարածաշրջանների։ Կոնգոյի Դեմոկրատական Հանրապետությունում բնադրումը տեղի է ունենում հուլիսից հունվար և հունվարից ապրիլ, իսկ Ուգանդայում՝ մարտից ապրիլ։ Բույնը կառուցված է ծառի մանր շիվերից։ Բնում դնում է մեկ ձու կանաչավուն բծերով։

## Բնութագիր
Կոնգոյական աղավնու մարմնի երկարությունը 35-ից 36 սմ է (14 և 14 դյույմ) և քաշը 356-ից 490 գ (12,6 և 17,3 ունցիա)։ Սեռերը նման են։ Այն ունի մոխրագույն պարանոց և մարմին՝ ավելի մուգ մոխրագույն թևերով և պոչով։ Կրծքավանդակը գորշ-վարդագույն է։ Աղավնիների այս տեսակի կտուցը և աչքերը վառ կարմիր են։

Աղավնիների այս տեսակը շատ բարձր ձայն է հանում։ Այն հնչում է որպես «դու, դու, դու» կամ «հու, հու, հու»։

## Տարածվածություն
Դրանք հանդիպում են աֆրիկյան արևադարձային անտառի բաժանած երկու հատվածներում։ Մասնավորապես, դրանք կարելի է գտնել Սիերա Լեոնեում, հարավային Գվինեայում, Լիբերիայում, Փղոսկրի Ափում և Գանայում։ Այս թռչունները հանդիպում են նաև հարավարևելյան Նիգերիայում, Կամերունում, Գաբոնում, Հասարակածային Գվինեայում, Կոնգոյի Դեմոկրատական Հանրապետությունում, Կենտրոնական Աֆրիկայի Հանրապետությունում, Ուգանդայում և Անգոլայում։

## Վարք
### Սնունդ
Կոնգոյական աղավնին սնվում է հիմնականում բույսերի պտուղներով, սերմերով և տերմիտներով։

### Բազմացում
Բազմացման սեզոնը տատանվում է ըստ տարածաշրջանների։ Նրանք հիմնականում բազմանում են չոր սեզոնի երկրորդ կեսին։ Էգ թռչունը հիմնականում դնում է 1-3 ձու։ Եվ արու, և էգ թռչուն ծնողները երկուսն էլ զբաղվում են ձագերի մեծացմամբ։ Թուխս է նստում 14-18 օր։ Ձվից դուրս գալուց հետո ձագերը սկզբնական շրջանում սնվում են մրգերի հյութով։ Մի քանի օր անց նրանք սկսում են ընդունել նաև պինդ սնունդ։ Բույնը լքում են ձվից դուրս գալուց 20-25 օր հետո։

## Պահպանություն
Բնության պահպանության միջազգային միությունը (ԲՊՄՄ) այս տեսակը դասակարգել է հատուկ պահպանության մեջ՝ որպես քիչ մտահոգող տեսակ։ Կոնգոյական աղավնիների կոնկրետ քանակ հայտնի չէ։

## Ծանոթագրություններ

## Գրականություն
* David Gibbs, Eustace Barnes i John Cox: Pigeons and Doves. A guide to the Pigeons and Doves of the world. Londyn: Christopher Helm. ISBN 978-1-873403-60-0.

## Արտաքին հղումներ
* Xeno-canto: Audio recordings of the Afep pigeon
* Picture of afep Pigeon 
* about an Afep pigeon

Կատեգորիա:Աղավնիներ
Կատեգորիա:Աֆրիկայի թռչուններ
Կատեգորիա:Թռչուններ այբբենական կարգով
Կատեգորիա:Քորդավորներ
Շանթ Սարգսյան (շախմատիստ)

**Շանթ Մուրադի Սարգսյան** (), հայ շախմատիստ, գրոսմայստեր (2019)։

2025 թվականի հոկտեմբերի 1-ի դրությամբ ՖԻԴԵ-ի վարկանիշային ցուցակում նա ուներ 2667 միավոր (1-ինը՝ Հայաստանում և 50-րդը՝ աշխարհում)։

## Հիմնական արդյունքներ
2018 թվականի հոկտեմբերին Շանթը 11 հնարավորից վաստակելով 9 միավոր՝ հաղթել է Պորտո Կարասում կայացած մինչև 16 տարեկանների աշխարհի երիտասարդական առաջնությունում։

Գրոսմայստերական առաջին նորմը լրացրել է 2018 թվականի հունվարին՝ Երևանում կայացած Հայաստանի առաջին խմբի 79-րդ առաջնությունում (5½ միավոր 10-ից), երկրորդ նորմը լրացրել է 2018 թվականի մարտին Բաթումում կայացած Եվրոպայի անհատական առաջնությունում (6 միավոր 11-ից), իսկ երրորդ նորմը լրացրել է 2019 թվականի փետրվարին Մոսկվայում կայացած «Աերոֆլոտ օփեն» մրցաշարում (4½ միավոր 9-ից)։

2019 թվականի հունիսին ՖԻԴԵ-ն նրան պաշտոնապես շնորհել է գրոսմայստերի կոչում։

Նշանակալի այլ արդյունքներ.

* 2019 թվականի օգոստոսին Շանթը 13 հնարավորից 11 միավորով հաղթել է Երևանում կայացած Հայաստանի 1-ին խմբի 80-րդ առաջնությունում։
* 2019 թվականի դեկտեմբերին նա Խրոնինգենի փառատոնում բաժանել է 1-3-րդ տեղերը (7 9-ից, լրացուցիչ ցուցանիշներով 2-րդ տեղ՝ զիջելով հոլանդացի Լիամ Վրոլիյկին)։

ՖԻԴԵ-ի վարկանիշի բարձրագույն կետին հասել է 2025 թվականի հունիսին՝ 2669։

## Վարկանիշի փոփոխություն

## Ծանոթագրություններ

## Արտաքին հղումներ
* Շանթ Սարգսյանի անձնական քարտը ՖԻԴԵ-ի կայքում 
* Շանթ Սարգսյանի պարտիաները 
* Շանթ Սարգսյանի անձնական քարտը 365chess.com կայքում

Կատեգորիա:Հայ գրոսմայստերներ
Շանթ Սարգսյան (այլ կիրառումներ)

**Շանթ Սարգսյան** անուն-ազգանունը կարող է վերաբերել հետևյալ անձանց.

*Շանթ Սարգսյան, հայ նկարիչ
*Շանթ Սարգսյան, հայ շախմատիստ, գրոսմայստեր
Իդրիսա Ուեդրաոգո

**Իդրիսա Ուեդրաոգո** (ֆրանսերեն՝ **Idrissa Ouédraogo**, ), բուրկինացի կինոռեժիսոր որի ստեղծագործությունները հաճախ արտացոլում են քաղաքային ու գյուղական կյանքի, ավանդականի ու նորի բախումը իր հայրենի Բուրկինա Ֆասոյում և աֆրիկյան այլ վայրերում։ Նա լայն ճանաչում ու համբավ է նվաճել հատկապես իր նկարահանած *Tilaï* գեղարվեստական ֆիլմով, որը Կաննի 1990 թվականի միջազգային կինոփառատոնում արժանացել է գլխավոր մրցանակին (*Cannes Film Festival Grand Prix*), ինչպես նաև *Samba Traoré* կինոնկարով, որը Բեռլինի 43-րդ միջազգային կինոփառատոնում առաջադրվել է «*Արծաթե արջ*» մրցանակի։

## Կենսագրություն
Իդրիսա Ուեդրաոգոն ծնվել է Ֆրանսիական Վերին Վոլտայի (ներկայումս՝ Բուրկինա Ֆասո) Բանֆորա քաղաքում, 1954 թվականին։ Մանկությունն ու պատանեկությունն անց է կացրել հայրենի երկրի հյուսիսում գտնվող Ուաիգույա քաղաքում։ 1976 թվականին ստացել է արվեստների բակալավրի աստիճան։ Ծնողները, որ համեմատաբար ապահովված ագարակապաններ էին, հոգ են տարել, որ իրենց որդին լավ կրթություն ստանա, և Իդրիսան ուսումնառությունը շարունակել է Բուրկինա Ֆասոյի մայրաքաղաք Ուագադուգուի կինեմատոգրաֆիայի աֆրիկյան ինստիտուտում (), որն ավարտել է 1981 թվականին՝ ստանալով մագիստրոսի աստիճան։ Չբավարարվելով այդքանով՝ Իդրիսան հետագայում սովորել է նաև Ուկրաինայի մայրաքաղաք Կիևում, այնուհետև՝ Փարիզում՝ -ում (IDHEC) և 1985 թվականին Սորբոնի համալսարանից ստացել Diplôme d'études approfondies (DEA):

Նրա նկարահանած առաջին լիամետրաժ ֆիլմը *Yam Daabo*-ն էր (1986 թ.), իսկ լայն ճանաչման ու համբավի հիմքը դրվել է *Yaaba* կինոնկարով, որը Կաննի միջազգային կինոփառատոնում շահել է *Federación Internacional de la Prensa Cinematográfica|Premio FIPRESCI* մրցանակ։ Հաջորդ ֆիլմը՝ *Tilaï*-ն, նվաճել է հեղինակավոր այդ կինոփառատոնի գլխավոր մրցանակը։ Իրար հաջորդած այդ հաջողությունները ոգեշնչել են կինոռեժիսորին, որը հապճեպորեն նկարահանած «*Կարիմ և Սալա*» կինոնկարը ներկայացրել է Բուրկինա Ֆասոյի մայրաքաղաք Ուագադուգուում անցկացվող համաաֆրիկյան կինոփառատոնին։ Իդրիսա Ուեդրաոգոյի՝ որպես կինոռեժիսորի հաջորդ ձեռքբերումներն առնչվում են նրա «*Samba Traoré*» (1993), «*Le Cri du coeur*» (1994), «*Քինին և Ադամսը*» (*Kini and Adams*, 1997), «*La Colère des dieux*» (2003) և «*Kato Kato*» (2006) ֆիլմերի հետ։

Անվանի արվեստագետը մահացել է 2018 թվականի փետրվարի 18-ին, Ուագադուգուում։ Նրա հուղարկավորությանը մասնակցել են արվեստի, քաղաքականության, դավանանքի բնագավառների համբավավոր բազմաթիվ գործիչներ։

## Ֆիլմագրություն
### Կարճամետրաժներ

### Լիամետրաժ ֆիլմեր

### Հեռուստասերիալներ
* *Entre l'arbre et l'ecorce* (1999)
* *Kadi Jolie* (2001)

### Պատառիկներ
* *Lumière and Company* (1995)
* *11'09"01 September 11* (2002)

## Ծանոթագրություններ

## Արտաքին հղումներ
* 
* Senses of Cinema: Great Directors Critical Database
* Ouédraogo on ''Kini and Adams''
* Film references
* Idrissa Ouedraogo  at Culturebase.com
Քեյթլին Վին

**Քեյթլին Վին** (, ), կանադացի պետական և քաղաքական գործիչ։ 2013-2018 թվականներին զբաղեցրել է Օնտարիո նահանգի վարչապետի պաշտոնը։

## Կենսագրություն
Ծնվել է 1953 թվականի մայիսի 21-ին Կանադայի Օնտարիո նահանգի Տորոնտո քաղաքում։ Ավարտել է Տորոնտոյի համալսարանի լեզվաբանության ֆակուլտետը։ 1977 թվականից մինչև 1991 թվականը եղել է ամուսնացած, ունեցել երեք դուստր։ Այնուհետև 37 տարեկանում կատարել է քամինգ աութ որպես լեսբուհի և բաժանվել ամուսնուց։ 2005 թվականից նույնասեռ ամուսնության մեջ է։

2003 թվականին ընդունվել է պետական ծառայության, տարբեր պաշտոններ Է զբաղեցրել Օնտարիո նահանգի կառավարությունում։

2013 թվականի հունվարին ընտրվել է Օնտարիոյի Լիբերալ կուսակցության առաջնորդ։ 2013 թվականի փետրվարի 11-ին դարձել է Օնտարիո նահանգի վարչապետ, այդ պաշտոնում առաջին կինն է։

Ըստ մի շարք ռուսական ԶԼՄ-ների` 2017 թվականի հունիսին Քեյթլին Վինը դարձել է Օնտարիո նահանգում երեխաների, երիտասարդության և ընտանիքի աջակցության մասին օրենքի ընդունման նախաձեռնողը՝ ի պաշտպանություն ԼԳԲՏ համայնքի։

2018 թվականի նահանգային ընտրություններում Քեյթլին Վինի գլխավորած Օնտարիոյի Լիբերալ կուսակցությունը զբաղեցրել է երրորդ տեղը՝ ստանալով 7 պատգամավորական մանդատ և ձայների 19,57 %-ը (2014 թվականի նախորդ ընտրություններում նա ունեցել է 58 մանդատ և 38,65 % ձայն), և Քեյթլին Վինը պաշտոնաթող Է եղել նահանգի վարչապետի և Օնտարիոյի Լիբերալ կուսակցության առաջնորդի պաշտոններից։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Լեսբուհի քաղաքական գործիչներ
Կատեգորիա:Կանադայի քաղաքական գործիչներ
Կատեգորիա:Կառավարության կին ղեկավարներ
Կատեգորիա:Տորոնտոյի համալսարանի շրջանավարտներ
Աուգրաբիս

**Աուգրաբիս** (Aughrabies), ջրվեժ Օրանժ գետի վրա, Հարավային Աֆրիկայի Հյուսիսային Կապ նահանգում։ Բարձրությունը 190 մ է (շարունակական անկումը 148 մ է, ըստ այլ աղբյուրների՝ 146 մ): Գտնվում է գետաբերանից 500 կմ հեռավորության վրա։ Ջրերը թափվում են ժայռոտ կիրճը, որն ունի մինչև 200 մ խորությում և 18 կմ երկարություն։

«*Aughrabies*» անունով ջրվեժն անվանել է ֆինն Հենդրիկ Յակոբ Վիկարը, ով գետն անցել է 1778 թվականին։ Դա գալիս է «*Aukoerebis*» բառից, որը նշանակում է «մեծ աղմուկի տեղ»։

1954 թվականին Ափինգթոն քաղաքը նախաձեռնում էր ազգային պարկ հիմնել ջրվեժի տեղում։ 1966 թվականի օգոստոսի 5-ին հայտարարվեց «Աուգրաբիս» ազգային պարկի ստեղծման մասին։

## Կենդանական աշխարհ
Այգում վերաբնակեցվել է սև ռնգեղջյուրի հազվագյուտ ենթատեսակը։ Այստեղ կարելի է տեսնել նաև եզնայծ և այլ մանր եղջերավորներ։

## Պատկերասրահ

Augrabie 01.jpg|Ջրվեժը՝ գետի հորդացման ժամանակ
Augrabies Falls 1.JPG|Դիտակետ
Moon Rocks.jpg|Ժայռերը ազգային պարկում
Augrabies Falls 2.JPG|Բնական հետիոտնային ճանապարհները դիտակետից


## Ծանոթագրություններ

:Կատեգորիա:Ջրվեժներ այբբենական կարգով
:Կատեգորիա:Ջրային մարմիններ
:Կատեգորիա:Ջրվեժներ
:Կատեգորիա:Աշխարհագրական օբյեկտներ այբբենական կարգով
:Կատեգորիա:Ջուր
:Կատեգորիա:Ջրաբանություն
:Կատեգորիա:Երկրաբանություն
:Կատեգորիա:Ջրագրություն
:Կատեգորիա:Օվկիանոսագիտություն

Կատեգորիա:Ալժիրի աշխարհագրություն
Կատեգորիա:Հիդրոթերմալ հանքավայրեր
IPhone 12 Pro

**iPhone 12 Pro** և **iPhone 12 Pro Max**,  «Apple» ընկերության սմարթֆոնները։ Աշխատում են Apple A14 Bionic պրոցեսորով և iOS 14 օպերացիոն համակարգով։ Ցուցադրվել է 2020 թվականի հոկտեմբերի 13-ին բազային iPhone 12-ի և iPhone 12 mini-ի հետ համատեղ։ Այս մոդելները հաջորդում են iPhone 11 Pro-ին և iPhone 11 Pro Max-ին։

## Ձևավորում
iPhone 12 Pro-ի և iPhone 12 Pro Max-ի կորպուսներն ունեն հարթ եզրեր՝ դիզայնի տարր, որը կարելի է տեսնել ընկերության նախորդ սմարթֆոններում՝ սկսած iPhone 4-ից մինչև iPhone 5s-ի և iPhone SE 1-ին սերունդը։ Սմարթֆոնները ներկայացվել են չորս գույնով՝ արծաթագույն, գրաֆիտային, ոսկեգույն, ինչպես նաև նոր՝ «խաղաղօվկանոսյան կապույտ»։

## Նկարագրություն
#### Էկրան
iPhone 12 Pro-ն և iPhone 12 Pro Max-ը համալրված են Super Retina XDR-ի OLED էկրաններով՝ համապատասխանաբար 6,1 և 6,7 դյույմ անկյունագծով, ինչպես նաև Apple A14 Bionic-ի առաջադեմ պրոցեսորով։ Էկրանները պատված են Corning-ի հետ համատեղ արտադրված նոր դիմացկուն Ceramic Shield ապակիով։

#### Տեսախցիկներ
Սմարթֆոնները համալրված են երեք մոդուլից բաղկացած տեսախցիկների համակարգով՝ լայնանկյուն, ուլտրալայնանկյուն և քառապատիկ օպտիկական խոշորացմամբ։ Կա նաև օպտիկական պատկերի կայունացում։ Կարևոր նորամուծություն Է դարձել LiDAR-ը, որը թույլ է տալիս իրականացնել օբյեկտների 3D սքանավորում և արդյունավետորեն իրականացնել լրացված իրականության տեխնոլոգիաները։

#### Պրոցեսոր
Օգտագործվում է Apple A14 Bionic տասնվեցերորդ պրոցեսորը՝ պատրաստված 5 նմ տեխնոլոգիայով։

#### Կոմպլեկտավորում
Կոմպլեկտից հանվել են EarPods ականջակալները և հոսանքի ադապտերները, նրանց փոխարեն iPhone-ին կցված է USB-C/Lightning մալուխը արագ լիցքավորման համար։ Apple-ը պնդում է, որ դա արվել է ածխածնի արտանետումների կրճատման նպատակով։

## Ծրագրային ապահովում

Ի սկզբանե iPhone 12 Pro-ն և iPhone 12 Pro Max-ն աշխատում են iOS 14-ով, որը թողարկվել է 2020 թվականի սեպտեմբերի 16-ին։

## Անլար կապի արագություն

## Ծանոթագրություններ

## Արտաքին հղումներ

* iPhone Էփլի պաշտոնական կայքում

Կատեգորիա:2020 հիմնադրումներ
Կատեգորիա:IPhone
Կատեգորիա:Սմարթֆոններ
Դանա Մազալովա

**Դանա Մազալովա** () չեխ լրագրող, իրավապաշտպան, Չեխիայի հեռուստատեսության նախկին խմբագիր, «Երկիր Արարատի տակ» փաստավավերագրական ֆիլմի հեղինակ, եղել է բանախոս Խորհրդային Միությունում։

## Կենսագրություն
Դանա Մազալովան ծնվել է 1954 թվականին Չեխոսլովակիայի Սվիտավի քաղաքում, որտեղից սկիզբ է առել հրեաների դեմ իրականացվող հոլոքոստը։ Նա սովորել է Պրահայի Կարլի համալսարանի իրավագիտության ֆակուլտետում, մասնագիտությամբ՝ լրագրող։

Եղել է չեխական հեռուստատեսության դափնեկիր 1993 թվականին՝ ղարաբաղյան իրադարձությունները լուսաբանելու համար։ Նկարահանել է ռեպորտաժներ Արցախի, Վրաստանի, Կիրգիզստանի, Ուզբեկստանի թեժ կետերում։

Խոջալու դեպքերի վերաբերյալ Ադրբեջանի նախկին նախագահ Այազ Մութալիբովի հետ հայտնի հարցազրուցի հեղինակն է, որը հրապարակվել է «Նեզավիսիմայա գազետա» թերթում, 1992 թվականին։

Մահացել է 2020 թվականի սեպտեմբերի 4-ին։ Պրահայի կենտրոնում գտնվող իր բնակարանը նա կտակել է Արցախին։

## Գործունեությունը Հայաստանում և Արցախում
1982 թվականին առաջին անգամ այցելել է Հայաստան և Արցախ։
Նա գրել է բազմաթիվ հոդվածներ և փաստագրական ֆիլմեր է նկարահանել արցախյան ազատամարտի մասին։
«Երկիր Արարատի տակ» փաստավավերագրական ֆիլմի հեղինակ։ Ֆիլմը 1988 թվականի դեկտեմբերին Հայաստանում տեղի ունեցած երկրաշարժի մասին է։ Ֆիլմի ռեժիսորն է Միլան Մառիշկան։

## Ծանոթագրություններ

## Արտաքին հղումներ
*Ходжалинская правда. Взгляд из Чехии
*Նա պայքարում էր արդարության համար։ Երեւանում հրաժեշտ են տվել Դանա Մազալովային

Կատեգորիա:Չեխ լրագրողներ
Կատեգորիա:Կարլի համալսարանի շրջանավարտներ
Կատեգորիա:Իրավապաշտպաններ
Կատեգորիա:Չեխ հրապարակախոսներ
Գերմանական Շվեյցարիա

աջից|մինի|400x400փքս|Գերմանական Շվեյցարիայի քարտեզ
**Գերմանական Շվեյցարիա** կամ **գերմանախոս Շվեյցարիա** (), Շվեյցարիայի տարածաշրջան, որտեղ հիմնականում տարածված է գերմանախոս բնակչությունը, որը օգտագործում է գերմաներենի շվեյցարական տարբերակը (Schwyzerdütsch, Schwyzertütsch), որի հիմքում շվեյցարակայն բարբառն է։ Այն տարածաշրջանով և բնակչությամբ առաջատար է․ Շվեյցարիայի բնակչության մոտ 65 %-ը խոսում է գերմաներենով։ Տարածքով ներառում է հյուսիսարևմտյան և արևելյան Շվեյցարիան, մասնակիորեն Շվեյցարական սարահարթը և կենտրոնական Շվեյցարիան, ինչպես նաև Շվեյցարական Ալպերի մեծ մասը։

## Գերմաներենի կարգավիճակ
Շվեյցարիայի գերմանական տարածքներում, ավելի կոնկրետ՝ տվյալ տարածաշրջանի կանտոներում, գերմաներենը պաշտոնապես ճանաչված է։ Այն օգտագործվում է 26-ից 17 կանտոներում, ֆրանսերենի հետ միասին շրջանառվում է նաև Բեռնում, Վալեում, Ֆրիբուրգում, իսկ Գրուբյունդենում այն համարվում է ամենատարածվածներից մեկը ռոմանշերենի և իտալերենի հետ միասին (կանտոնի բնակչության կեսից ավելին օգտագործում է շվեյցարա-գերմանական տարբերակի այս կամ այն բարբառը)։

Ամենօրյա հաղորդակցության ընթացքում գերմանախոս կանտոնների շվեյցարացիներն օգտագործում են իրենց տարբերակի խոսակցական ձևը, իսկ որոշ դեպքերում այն որպես անկախ լեզու օգտագործվում է ԶԼՄ-ներում, կրթության ժամանակ և տեղական իշխանություններում։ Լեզվի այսպիսի ամուր դիրքը պայմանավորված է շվեյցարացիների հատուկ վերաբերմունքով, որոնք իրենց լեզուն համարում են ավելի լավ ու գեղեցիկ, քան գերմանական գերմաներենը (Bundesdeutsch): Սակայն գերմանացիների հետ գործ ունենալիս շվեյցարացիները անցնում են դաշնային գերմաներենի։

## Հարևան լեզվային տարածաշրջանները
Գերմանախոս և ֆրանսախոս Շվեյցարիայի լեզվական սահմանը կոչվում է Ռյոշտիգրաբեն () (Բրունիգ-Նաֆֆ-Ռոյս մշակութային գծից արևելք)։ Գերմանական շրջանի հարավ-արևելքում կա նաև մի տարածք, որը կոչվում է իտալական Շվեյցարիա, որի սահմանը հիմնականում համընկնում է Տիչինո կանտոնի սահմանների հետ։ Ֆրանսերենը և իտալերենը Շվեյցարիայում նույնպես ունեն իրենց տարբերակները՝ Ֆրանսիայի և Իտալիայի գրական լեզուներից տարբեր։

## Ծանոթագրություններ

## Գրականություն
* 
* 

Կատեգորիա:Բնօրինակում անաղբյուր հոդվածներ
Կատեգորիա:Գերմաներեն
Կատեգորիա:Մշակութային աշխարհագրություն
Կատեգորիա:Շվեյցարիայի լեզուներ
Կատեգորիա:Շվեյցարիայի հասարակություն
Կատեգորիա:Շվեյցարիայի մշակույթ
Կատեգորիա:Շվեյցարիայի վարչական բաժանում
Մեծ մայրիկի տունը 2

**«Մեծ մայրիկի տունը 2»** (), 2006 թվականի ամերիկյան քրեական կատակերգություն, «Մեծ մայրիկի տունը» ֆիլմի շարունակությունը (2000): 2011 թվականին թողարկվել է շարունակությունը` «Մեծ մայրիկներ. Որդին ինչպես հայրը»։

## Սյուժե
ՀԴԲ գործակալ Մալքոլմ Թերները (Մարտին Լոուրենս) որոշում է հեռանալ աշխատանքից, որպեսզի ավելի շատ ժամանակ անցկացնի հղի կնոջ հետ, բայց իմանում է, որ նրա նախկին գործընկերը սպանվել է ենթադրաբար ապշեցուցիչ՝ գործարար Թոմ Ֆուլերի մարդկանցից մեկի կողմից, որին ՀԴԲ-ն կասկածում է ահաբեկիչների համար համակարգչային վիրուս պատրաստելու մեջ։ Մալքոլմը որոշում է ավարտել իր գործընկերոջ գործը, որի համար կրկին Մեծ մայրիկի «կոստյում» է հագնում և Ֆուլերի տուն է գնում դայակ աշխատելու։

## Վարկանիշ
Rotten Tomatoes-ում Ֆիլմն ունի 6%-ի հաստատման վարկանիշը, որը հիմնված է 72 արձագանքների վրա և 3/10 միջին գնահատականը։ Քննադատական կոնսենսուս կայքում ասվում է. «Անամոթ ու անօրիգինալ, այլ կերպ ասած, կատարյալ ապացույց հակառակորդների անիմաստ ֆիլմերի շարունակության»։ Metacritic-ում Ֆիլմն ունի 34-ից 100-ի գնահատական, որը հիմնված է 20 քննադատների քննադատության հիման վրա, նշելով «ընդհանուր առմամբ անբարենպաստ ակնարկներ»։ Cineman ընկերության կողմից անցկացված հարցումից հանդիսատեսը միջին գնահատական է տվել «A-» ֆիլմին «A+»-ից մինչև «F» սանդղակով։

## Դերակատարներ

## Ծանոթագրություններ

## Արտաքին հղումներ
* Ֆիլմի պաշտոնական կայք
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2006 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Ամերիկյան քրեական կինոկատակերգություններ
Կատեգորիա:Բնօրինակում անաղբյուր հոդվածներ
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Mozgi

**«Mozgi»**, էլեկտրոնային երաժշտության ուկրաինական պարային խումբ։

## Խմբի մասին
Խմբի ինքնորոշման համաձայն՝ նրանց երաժշտությունը համատեղում է «Արևմտյան բիթերը Արևելյան մոտիվներով», ինչպես նաև էլեկտրո-հաուսը հիփ-հոփով։ 2014 թվականի սեպտեմբերին ներկայացվել է «Аябо» դեբյուտային տեսահոլովակը։ 2015 թվականի օգոստոսին խումբը ներկայացրել է իր դեբյուտային ալբոմը՝ «Электрошаурма»-ն։ Խմբի տարբերանշանը մշակվել է «MOZGI Entertainment» լեյբլի տարբերանշանի հիման վրա։ Խմբի մասնակիցները հանդես են գալիս սև հագուստով։

## Կազմ
* Պոտապ
* Ալեքսեյ Զավգոռոդնիի
* Վադիմ Ֆյոդորով
* DJ Bloodless
* DRED (Էդ)
* RUSONE (Ռուս)

## Սկավառակագրություն
### Երգեր

### Ալբոմներ

BIKINI ALBUM «նախաթողարկվող» ալբոմ է, որն իր մեջ ներառում է այնպիսի երգեր, ինչպիսեք են՝ «Аябо», «Ножомпо», «Япопопо», «Брат», «Хлам»։ Հաջորդ ալբոմը, որը կոչվում է «Электрошаурма», բաղկացած է 21 կոմպոզիցիաներից, ներառյալ BIKINI ALBUM ալբոմի բոլոր 5 երգերը։

«Электрошаурма», «Bar» և «На белом» ալբոմները, բացի երգերից, իր մեջ ներառում է նեև սկիտեր։

«Вынос мозга» ալբոմը համարվում է կոնցերտային, քանի որ նա իր մեջ ներառում է live կոմպոզիցիաներ․ «Хлам», «Аябо», «Хит моего лета», «Вертолёт», «Любовь», «Атятя», «Влажный пляжный движ», «Вынос Мозга» և միայն մեկը՝ «Вынос Мозга»-ն ստուդիական։ Live տարբերակները ձայնագրվել են 2018 թվականի հուլիսի 3-ին՝ Atlas Weekend փառատոնում ելույթի ժամանակ։

## Տեսագրություն

## Մրցանակներ

## Ծանոթագրություններ

## Արտաքին հղումներ
* 

Կատեգորիա:Ուկրաինական երաժշտական խմբեր
Հիմենո II Գարսես

**Հիմենո II Գարսես** () , Նավարրայի թագավորը (925-ից 931 թվականներին) Հիմենես արքայատոհմից։ Սանչո I Գարսեսի կնոջ՝ Տոդոյ Ասնարես թագուհու հետ եղել է թագավորության ժամանակավոր կառավարիչը իր բարեկամ՝ Գարսի I Սանչեսի մանուկ ժամանակ։

## Կենսագրություն
Հիմենո II-ը եղել է Գարսի II Հիմենեսի և նրա երկրորդ կնոջ՝ Դադիլդիս Պալյարսկոյի որդին։ Երբ 925 թվականին մահացավ նրա եղբայրը՝ Սանչո I Գարսես թագավորը, Հիմենոն դարձավ իր մանկահասակ բարեկամի՝ Գարսի I Սանչեսի խնամակալը՝ կիսելով գահի խնամակալությունը մահացած արքայի՝ Թոդայի կնոջ հետ։ Միևնույն ժամանակ Հիմենո II-ը խնամակալության վերաբերյալ փաստաթղթերում օգտագործել է արքայական տիտղոսը։ Փաստաթղթերը, որոնք Գարսիա I Սանչեսին շնորհում էին նրան «արքա» տիտղոսը, վերաբերում էին միայն Հիմենոյի կյանքի վերջին տարվան։ Իր կառավարման ժամանակ Հիմենո II-ը փորձում էր տարաձայնություններ չունենալ իր մուսուլանական հարևանների հետ։ Միայն 927 թվականին նա զորք հավաքելով արշավանք է իրականացրել Բանու Կասիի մուսուլմանների ունեցվածքի համար՝ մտադիր լինելով աջակցել իր բարեկամին՝ էմիր Կորդովա Աբդ ար Ռահմանա III-ին, սակայն հետ է վերադարձել՝ չանցկացնելով ռազմական գործողություններ։ Հիմենո II-ը մահացել է 931 թվականի մայիսի 29-ին, 5 տարի և 5 ամիս իր կառավարությունից հետո։

Ըստ Նավարրայի հին պատմության՝ «Ծագումնաբանության օրենսգրքի» աղբյուրների Հիմենո II Գարսեսը ամուսնացած է եղել պարոն Լառաունայի և Տոդե թագուհու քրոջ՝ Ասնարա Սանչեսի աղջկա՝ Սանչա Ասնարեսի հետ։ Սանչա Ասնարեսը սպանվել է Լակո շքեղ ամառանոցում (Գալիսիայում), իսկ ի պատասխան դրան սպանվել են նաև Իոաննա Վելասկեսոմը և Քարդելեմ Վելասկեսոմը Սալերասոյում։ Սանչեյ Անսարեսի հետ ամուսնությունից հետո Հիմենո II-ը ունեցել է չորս երեխա։

* Գարսիա՝ ամուսնացել է իր հոր՝ Սանչե Գարսեսի խորթ քրոջ հետ, ինչը տեղի է ունեցել Գասկոնում։ Սպանել է մորը, որից հետո՝ ինքն էլ սպանվել է։ 
* Սանչո՝ ամուսնացել է Բայլո կոմսի՝ Գարսի Դատոյի աղջկա՝ Կիկսիլեյի հետ
* Դադիլդիս՝ Ուեսկի Մուսի Ասնարեսա իբն ալ-Տավիլիայի կինը
* Մունիա՝ (Նունիա կամ Նունիլա) (ամուսնացել է 913 թվականի նոյեմբերի 25-ից հետո), Լեոն Ֆրուել II-ի կինը 911 թվականից ի վեր (875-925 թվականների շրջանում)
* Հիմենո II-ը իր սպասուհուց ևս ունեցել է մեկ որդի՝ Գարսին, ով մահացել էր Կորդովեում

## Ծանոթագրություններ

## Գրականություն
* 
* 

## Արտաքին հղումներ
* 
*
Նյու Յորք Ջայնթս

**Նյու Յորք Ջայնթս** (), Նյու Ջերսի նահանգի Իսթ Ռատերֆորդ քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL)։ Համարվում է Ֆուտբոլի ազգային կոնֆերենցիայի Արևելյան դիվիզիոնի անդամ։ Ակումբը հիմնադրվել է 1925 թվականին։ 2010 թվականից սկսած Ջայնթսը հյուրընկալում «Մեթլայֆ սթեդիում» մարզադաշտում։ Մարզադաշտը տեղավորում է 82 566 մարդ։

## Անվանումներ
* Նյու Յորք Ջայնթս (1925-ներկա)

## Ձեքբերումներ
### Լիգայի առաջնության հաղթողներ (8)
* NFL առաջնության հաղթողներ (4)
** 1927, 1934, 1938, 1956
* Սուպերբոուլի հաղթողներ (4)
** 1986 (XXI), 1990 (XXV), 2007 (XLII), 2011 (XLVI)

### Կոնֆերենցիայի հաղթողներ (11)
* Ֆուտբոլի ազգային լիգա Արևելք։ 1956, 1958, 1959, 1961, 1962, 1963
* Ֆուտբոլի ազգային կոնֆերենցիա։ 1986, 1990, 2000, 2007, 2011

### Դիվիզիոնի հաղթողներ (16)
* Ֆուտբոլի ազգային լիգա Արևելք։ 1933, 1934, 1935, 1938, 1939, 1941, 1944, 1946
* Ֆուտբոլի ազգային կոնֆերենցիա Արևելք։ 1986, 1989, 1990, 1997, 2000, 2005, 2008, 2011

## Ծանոթագրություններ

## Արտաքին հղումներ
* Official website of the New York Giants

Կատեգորիա:1925 հիմնադրումներ
Կատեգորիա:Բնօրինակում անաղբյուր հոդվածներ
Կատեգորիա:Ֆուտբոլի ազգային լիգայի ակումբներ